stanford-oval/wikipedia huggingface dataset:
Valopistooli (ohjain)
Valopistoolin toiminta

Valopistooli saa nimensä siitä, että se käyttää valoa metodina havaita sitä kohtaa ruudusta, johon pelaaja tähtää. Nimi on hieman harhaanjohtava, sillä itse ase ei lähetä valonsädettä. Kaikissa valopistooleissa on diodi, jonka läpi valo vastaanotetaan. Valon havaitsevan diodin lisäksi tarvitaan ajastettu mekanismi liipasimen ja grafiikkaohjelmoinnin väliin. Tähän löytyy kaksi tapaa, mutta molemmissa on yhteyksiä: kun pelaaja vetää liipasimesta, ruutu väläytetään erittäin lyhyeksi ajaksi (yksi ruutu) kokonaan mustaksi. Tämän jälkeen diodi aloittaa vastaanottamisen. Diodi aseessa tulkitsee tämän jälkeen, mihin ase osoitti liipasinpainohetkellä, perustuen heijastetun valon intensiteettiin ja ajastukseen. Kun ruutu pimenee, piirretään myös yhden framen ajaksi valkoinen suorakulmio siihen kohtaan, johon pelaaja voi osua ja saada pisteitä. Diodi aseen takaosassa saa tämän jälkeen tiedon valon intensiteettistä, ja lähettää tiedon konsolille. Mikäli tulkitaan, että signaalissa oli lasku ja tämän jälkeen jyrkkä nousu, oli pelaajan "ampuma" pikseli ruudulta suorakulmiossa. Tällöin pelaajan lasketaan osuneen.
Toinen metodi, jota käyttää mm. Super Nintendo Entertainment Systemin Super Scope ja EGA:n valokynä, on yksityiskohtaisempi ja tarkempi. CRT-näytön ruutua piirretään koko ajan elektorisuihkun avulla ylhäältä alas, vasemmalta oikealle, rivi riviltä. Ihmisen silmä ei havaitse tätä, koska piirto tehdään kymmeniä kertoja sekunnissa. Kun pelaaja vetää liipasimesta, peli valaisee koko ruudun sekunnin murto-osan ajan. Tällä aikaa tietokone laskee, kuinka kauan elektronisuihkulla kestää herättää loisteaine pisteessä, johon ase oli suunnattu. Sitten tähdätty kohta lasketaan perustuen monitorin horisontaaliseen päivitysnopeuteen (ajanjakso, jonka aikana suihku pääsee ruudun vasemmasta reunasta oikeaan reunaan). Kun tietokone tietää, mihin ase oli suunnattuna, se kertoo oliko kohta "törmäyskurssilla" maalin kanssa vai ei.
Aiheesta muualla

Kuvia tai muita tiedostoja aiheesta Valopistooli (ohjain) Wikimedia Commonsissa
SAGE-konsoli ja valopistooli.
Segan Light Phaser
Varingen

| Varingen |
| --- | --- |

Lehtityyppi:  paikallislehti
Kustantaja:  Amedia
Levikki:  5 936 (2020)
Perustettu:  1946
Päätoimittaja:  Øyvind Lien
Kotikunta:  Nittedal
Kotimaa:  Norja
Ilmestymistiheys:  ke ja pe
Kieli:  norja
Aiheesta muualla
Kotisivu
Varingen on norjalainen vuonna 1946 perustettu paikallislehti, jonka kotikunta on Nittedal. Lehti ilmestyy kahdesti viikossa ja kuuluu Amedia-konserniin.
Aiheesta muualla

Lehden verkkosivut (norjaksi)
Christopher Doyle

Christopher Doyle Lontoossa 2005.
Christopher Doyle (s. 2. toukokuuta 1952 Sydney, Australia) on australialainen elokuvaaja. Hänet tunnetaan erityisesti yhteistyöstään ohjaaja Wong Kar-wain kanssa. Hän on voittanut muun muassa teknisen pääpalkinnon Cannesin elokuvajuhlilla vuonna 2000 ja parhaan kuvauksen palkinnon Venetsian elokuvajuhlilla vuonna 1994. Hongkongin elokuvajuhlilla hän on voittanut parhaan kuvauksen palkinnon peräti kuusi kertaa.
Kuvauksen lisäksi Doyle on toiminut myös ohjaajana ja käsikirjoittajana.
Filmografia > Kuvaajana

Days of Being Wild (1991)
Chungking Express (1994)
Ashes of Time (1994)
Fallen Angels (1995)
Happy Together (1997)
Psycho (1998)
In the Mood for Love (2000)
Hiljainen amerikkalainen (The Quiet American, 2002)
Varastetut lapset (Rabbit-Proof Fence, 2002)
Hero (2002)
2046 (2004)
Lady in the Water (2006)
Paranoid Park (2007)
The Limits of Control (2009)
Ondine (2009)
Ocean Heaven (2010)
Passion Play (2010)
Love for Life (2011)
Tormented (2011)
Underwater Love (2011)
Magic Magic (213)
American Dreams in China (2013)
Port of Call (2015)
Stockholm, My Love (2016)
Endless Poetry (2016)
You Mean the World to Me (2017)
Filmografia > Ohjaajana

Away with Words (1999)
Warsaw Dark (2008)
The White Girl (2017)
Aiheesta muualla

Christopher Doyle Internet Movie Databasessa. (englanniksi)
Christopher Doyle Elonetissä.
Kinnunen, Kalle: ”Tilan ja valon tanssia”, Christopher Doylen haastattelu, Filmihullu 6/2013.
Utö-risteilijä

Utö-risteilijä on 1940-luvulla valmistuksessa ollut suomalainen sarjatuotantopurjevene, jotka rakennettiin Turun Veneveistämöllä. Vene on 12,5 m:n pituinen. Utö-risteilijöitä on rakennettu kaikkiaan 14. Näistä veneistä U6 Amora on nyt Turun merimuseossa Forum Marinumissa.
Luettelo Utö-risteilijöistä:
U1 Kardemumma
U2 Karamella
U3 Andromeda
U4 Kaarina
U5 Marlei (Marjo-Riitta/ Marjo-Brita)
U6 Amora
U7 Apache
U8 Asta-Marina, Kristina
U9 Illerim
U10 Wylja (Rendez-vous)
U11 Kristina, (Ja-Mare/Ir-Mare)
U12 Bellina
U13 Dorea
U14 Elisabeth
Aiheesta muualla

Utö-risteilijät Utö-kryssare; Sails and Sea, Jorma Rautapää
Varina Davis

| Varina Davis |
| --- | --- |

Konfederaation ensimmäinen nainen
 22. helmikuuta 1862 – 10. toukokuuta 1865 väliaikainen:18. helmikuuta 1861 – 22. helmikuuta 1862  
Henkilötiedot
Syntynyt: 7. toukokuuta 1826 Natchez, Mississippi, Yhdysvallat
Kuollut: 16. lokakuuta 1906 (80 vuotta) New York City, New York, Yhdysvallat
Ammatti:  kirjailija
Puoliso:  Jefferson Davis
Varina Anne Banks Howell Davis (7. toukokuuta 1826 Natchez, Mississippi – 16. lokakuuta 1906 New York City, New York) oli Amerikan konfederaation ainoa ensimmäinen nainen ja presidentti Jefferson Davisin pitkäaikainen toinen vaimo. Yhdysvaltain sisällissodan aikana hän asui puolisonsa kanssa Konfederaation pääkaupunki Richmondissa.
Varina Davis syntyi ja kasvoi etelävaltioissa. Nuoruutensa aikana hän opiskeli Philadelphiassa. Davisilla oli sukulaisia myös pohjoisessa. Hän kannatti Konfederaation kantaa orjuudesta ja osavaltioiden oikeuksista, mutta omasi ristiriitaisia näkemyksiä sodasta.
Sisällissodan jälkeen Davisista tuli kirjailija. Hän auttoi puolisoaan kirjoittamaan muistelmansa loppuun. Leskeydyttyään 1889 Davis muutti New Yorkiin nuorimman tyttärensä Winnien kanssa työskennelläkseen kirjoittamisen parissa. Joseph Pulitzer pyysi Davisia kirjoittamaan kolumneja New York Worldiin. Vanhemmalla iällä Davis yritti parantaa pohjois- ja etelävaltiolaisten välejä. Hän ystävystyi myös Julia Dent Grantin kanssa.
Aiheesta muualla

Kuvia tai muita tiedostoja aiheesta Varina Davis Wikimedia Commonsissa
Cowboys & Aliens

| Cowboys & Aliens |
| --- | --- |

Ohjaaja:  Jon Favreau
Käsikirjoittaja:  Roberto Orci Alex Kurtzman Damon Lindelof Mark Fergus Hawk Ostby Steve Oedekerk
Perustuu:  Scott Mitchell Rosenbergin Cowboys & Aliens
Tuottaja:  Brian Grazer Ron Howard Alex Kurtzman Roberto Orci Scott Mitchell Rosenberg
Säveltäjä:  Harry Gregson-Williams
Kuvaaja:  Matthew Libatique
Leikkaaja:  Dan Lebental Jim May
Tuotantosuunnittelija:  Scott Chambliss
Pukusuunnittelija:  Mary Zophres
Pääosat:  Daniel Craig Harrison Ford Olivia Wilde Sam Rockwell Adam Beach Paul Dano Noah Ringer
Valmistustiedot
Valmistusmaa:   Yhdysvallat
Tuotantoyhtiö:  Universal Pictures Paramount Pictures
Levittäjä:  UIP-Dunafilm Netflix
Ensi-ilta:   29. heinäkuuta 2011  9. syyskuuta 2011
Kesto:  118 min
Alkuperäiskieli:  englanti
Budjetti:  163 miljoonaa dollaria
Tuotto:  174 822 325 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Cowboys & Aliens on Jon Favreaun ohjaama yhdysvaltalainen tieteis- ja lännenelokuva, joka sai ensi-iltansa 23. heinäkuuta 2011 San Diegon comic-conissa. Se perustuu Scott Mitchell Rosenbergin luomaan samannimiseen sarjakuvaan vuodelta 2006. Elokuvan pääosissa esiintyvät Daniel Craig, Harrison Ford ja Olivia Wilde.
Näyttelijät

| 0 | 1 | 2 |
| --- | --- | --- |
|  Daniel Craig  | … |  Jake Lonergan   |
|  Harrison Ford  | … |  Woodrow Dolarhyde   |
|  Olivia Wilde  | … |  Ella Swenson   |
|  Sam Rockwell  | … |  Doc   |
|  Paul Dano  | … |  Percy Dolarhyde   |
|  Clancy Brown  | … |  Meacham   |
|  Keith Carradine  | … |  Sheriffi John Taggart   |
|  Noah Ringer  | … |  Emmett Taggart   |
|  Adam Beach  | … |  Nat Colorado   |
|  Abigail Spencer  | … |  Alice   |
|  Ana de la Reguera  | … |  María   |
|  Walton Goggins  | … |  Hunt   |
|  Julio Cesar Cedillo  | … |  Bronc   |
|  David O’Hara  | … |  Pat Dolan   |
|  Raoul Trujillo  | … |  Chiricahua   |
|  Brendan Wayne  | … |  Lyle   |
Aiheesta muualla

Cowboys & Aliens Elonet.
Cowboys & Aliens Internet Movie Databasessa (englanniksi)
Vartiuksen rautatieasema

Vartiuksen rautatieasema (lyh. Vus) on Suomen rataverkon liikennepaikka Kuhmon kaupungin Vartiuksen kylässä Kainuussa rataosalla Kontiomäki–Vartius. Liikennepaikan etäisyys Helsingin päärautatieasemalta on 753,8 ratakilometriä mitattuna Pieksämäen rautatieaseman kautta. Vartiuksen rautatieasema avattiin 1. marraskuuta 1976. Asemalla ei ole matkustajaliikennettä.
Vartiuksen ratapiha ja asema sijaitsevat aivan Suomen ja Venäjän välisen rajavyöhykkeen sekä Vartiuksen raja-aseman läheisyydessä. Liikennepaikka toimii Suomen ja Venäjän välisen rautatieyhdysliikenteen luovutus- ja vastaanottoasemana. Venäläiset junat liikennöivät rajan ylitse Vartiukseen vain yhdysliikenteen vuoksi. Venäjän puolella seuraava liikennepaikka on Kivijärven ratapiha, joka sijaitsee käytännössä rajavyöhykkeellä.
Vartiuksen asemarakennus valmistui vuonna 1976. Se oli 1970-luvulla rakennetuksi puuasemaksi poikkeuksellisen suuri. Rakennukseen suunniteltiin tilat VR:lle, rajavartiostolle ja tullille. Aseman katto rakennettiin kotaa muistuttavaksi. Vartiukseen rakennettiin myös kaksi rivitaloa henkilökunnan perheille.
Vartiuksen ratapihalla on viisi läpiajettavaa ja sähköistettyä raidetta, joita käytetään rajan yli kulkevan tavaraliikenteen hoitamiseen. Lisäksi ratapihalla on yksi sähköistämätön kuormausraide. [lähde? ]
Sähköistys rataosalla Kontiomäki–Vartius otettiin käyttöön 1. joulukuuta 2006. Vartiuksen liikennepaikan liikenteenohjaustoiminnot on hoidettu vuodesta 2006 lähtien kaukokäytöllä Oulun liikenteenohjauskeskuksesta käsin.
Utvikin kirkko

| Utvikin kirkko Utvik kyrkje |
| --- | --- |
 Kirkko vuonna 2021.
Sijainti:  Stryn, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1840
Suunnittelija:  H. D. F. Linstow
Materiaali:  puu
Istumapaikkoja:  350
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Utvikin kirkko (norj. Utvik kyrkje) on Strynin kunnassa Vestlandin läänissä Norjassa sijaitseva puinen pitkäkirkko vuodelta 1840.
Aiheesta muualla

Kuvia tai muita tiedostoja aiheesta Utvikin kirkko Wikimedia Commonsissa
Vanin maakunta

Vanin maakunta Turkissa
Vanin maakunta on maakunta itäisessä Turkissa Vanjärven rannalla, Iranin rajalla. Vanin maakunnalla on pinta-alaa 20,927 km² ja maakunnan asukasluku on 877 524 (2000). Vanin maakunnassa asuu suuri kurdienemistö.
Lokakuussa 2011 maanjäristys surmasi ainakin tuhat ihmistä Vanin ja Ercisin kaupungeissa.
Piirikunnat

Vanin maakunta on jaettu 12 piirikuntaan (pääkaupunki lihavoidulla tekstillä).
Bahçesaray
Başkale
Çaldıran
Çatak
Edremit
Erciş
Gevaş
Gürpınar
Muradiye
Özalp
Saray
Van
Aiheesta muualla

Kuvia tai muita tiedostoja aiheesta Vanin maakunta Wikimedia Commonsissa
Turkin maakunnat
Adana
Adıyaman
Afyonkarahisar
Ağrı
Aksaray
Amasya
Ankara
Antalya
Ardahan
Artvin
Aydın
Balıkesir
Bartın
Batman
Bayburt
Bilecik
Bingöl
Bitlis
Bolu
Burdur
Bursa
Çanakkale
Çankırı
Çorum
Denizli
Diyarbakır
Düzce
Edirne
Elazığ
Erzincan
Erzurum
Eskişehir
Gaziantep
Giresun
Gümüşhane
Hakkari
Hatay
Iğdır
Isparta
İstanbul
İzmir
Kahramanmaraş
Karabük
Karaman
Kars
Kastamonu
Kayseri
Kilis
Kırklareli
Kırıkkale
Kırşehir
Kocaeli
Konya
Kütahya
Malatya
Manisa
Mardin
Mersin
Muğla
Muş
Nevşehir
Niğde
Ordu
Osmaniye
Rize
Sakarya
Samsun
Şanlıurfa
Siirt
Sinop
Sivas
Şırnak
Tekirdağ
Tokat
Trabzon
Tunceli
Uşak
Van
Yalova
Yozgat
Zonguldak
Uudenmaan Insinööriopiskelijat

| Uudenmaan Insinööriopiskelijat UIO ry |
| --- | --- |

Perustettu:  2008
Toimiala:  Tekniikan opiskelijoiden ammatillinen etujärjestö tekniikan ja liikenteen toimialalla Metropolia Ammattikorkeakoulussa
Kotipaikka:  Helsinki
Jäsenmäärä:  noin 3 500
Puheenjohtaja:  Casper Varis
Aiheesta muualla
Sivusto
Infobox OKVirheellinen NIMI-arvo: 
Uudenmaan Insinööriopiskelijat UIO ry on Helsingissä, Espoossa ja Vantaalla toimiva opiskelijayhdistys ja toimii Insinööriopiskelijaliiton Uudenmaan paikallisyhdistyksenä.
Yhdistyksen tarkoituksena on toimia tekniikan opiskelijoiden ammatillisena etujärjestönä tekniikan ja liikenteen toimialalla Metropolia Ammattikorkeakoulussa. UIO ry vaikuttaa kaikissa Metropolia Ammattikorkeakoulun toimipisteissä, joissa on tekniikan opetusta.
Keskeisiä aktiivitoiminnan alueita ovat insinöörikoulutuksen ja insinööriopiskelijakulttuurin kehittäminen sekä insinööriopiskelijoiden ammatillinen edunvalvonta yhdessä Insinööriliiton, Insinööriopiskelijaliiton sekä Helsingin Insinöörit HI ry:n kanssa.
UIO ry on Insinööriopiskelijaliiton paikallisyhdistyksistä jäsenmäärältään suurin. Vuonna 2020 UIO ry:n kautta Insinööriopiskelijaliittoon liittyneitä oli yli 3500.
Historia

Helsingin Ammattikorkeakoulu Stadia ja Espoon-Vantaan Ammattikorkeakoulu EVTEK yhdistyivät Metropolia Ammattikorkeakouluksi 1.8.2008. Ammattikorkeakoulujen yhdistyminen oli pari vuotta etukäteen kaikkien tiedossa ja heti koulujen yhdistymissuunnitelman julkistamisen jälkeen opiskelija-aktiivit Helsingin Insinöörioppilaat HIO ry:stä ja Espoon-Vantaan Insinöörioppilaat EVIO ry:stä lähtivät pohtimaan erilaisia tapoja toiminnan jatkuvuuden takaamiseksi.
Vuoden 2007 syksyllä tehtiin päätös uuden yhdistyksen perustamisesta vanhojen rinnalle. Virallinen perustamiskokous järjestettiin toukokuussa 2008. Insinööriopiskelijaliitto hyväksyi yhdistyksen jäsenekseen 17.8.2008 IOL ry:n järjestöjohdon neuvottelupäivien yhteydessä pidetyssä ylimääräisessä liittokokouksessa.
Organisaatio

Yhdistyksen hallitus koostuu puheenjohtajasta, rahastonhoitajasta ja 2-10 hallituksen jäsenestä. Hallituksen jäsenten määrä päätetään yhdistyksen syyskokouksessa ennen hallituksen valintaa. Heti uuden hallituksen toimikauden alussa pidetään hallituksen järjestäytymiskokous, jossa vastuualueet jaetaan. Viimeisimpien vuosien aikana hallitus on koostunut seuraavista vastuualueista:
Puheenjohtaja
Varapuheenjohtaja
Rahastonhoitaja
Sihteeri
Edunvalvonta
Kulttuuri
Tapahtumat
UIOTUS
Jäsenpalvelut
ICT
Yhdistysyhteistyö
Työelämä
Haalarit
Viestintä
YH (yhteyshenkilöt)
Aikoinaan yhdistyksen hallituksen työmäärää helpottamaan yhdistyksestä päätettiin tehdä toimikuntamalliin pohjautuva järjestö. Puheenjohtajistoa, sihteeriä ja rahastonhoitajaa lukuun ottamatta kaikki hallituksen jäsenet vastasivat yhdestä toimikunnasta ja olivat omien toimikuntiensa puheenjohtajia. Toimikunnat nykyisessä muodossaan päätettiin lakkauttaa ja keskittyä sektoripohjaiseen työskentelyyn, johon mukaan hallituksen ulkopuolelta pääsee yhteyshenkilö -toiminnan kautta. Toimikunnat olivat:
KOPO (koulutuspolitiikka)
Bile (tapahtumat)
TIMA (tiedotus & markkinointi)
ICT (tietojärjestelmät)
UIOTUS (lehden toimitus)
YH (yhteyshenkilöt)
KUTU (kulttuuri)
Aiheesta muualla

Uudenmaan Insinööriopiskelijat UIO ry
Cowboy from Brooklyn

| Cowboy from Brooklyn |
| --- | --- |

Ohjaaja:  Lloyd Bacon
Käsikirjoittaja:   Robert Sloane  Louis Pelletier 
Säveltäjä:   Leo F. Forbstein  Adolph Deutsch 
Kuvaaja:  Arthur Edeson
Pääosat:   Dick Powell  Pat O’Brien  Priscilla Lane 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros.
Ensi-ilta:  1938
Kesto:  77 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Cowboy from Brooklyn on vuonna 1938 ensi-iltansa saanut musikaali- ja komediaelokuva, jonka on ohjannut Lloyd Bacon. Elokuvan pääosissa olivat Dick Powell, Pat O’Brien ja Priscilla Lane. Ronald Reaganilla oli elokuvassa rooli.
Näyttelijät

| 0 | 1 | 2 |
| --- | --- | --- |
|  Dick Powell  | … |  Elly Jordan / Wyoming Steve Gibson   |
|  Priscilla Lane  | … |  Jane Hardy   |
|  Dick Foran  | … |  Sam Thorne   |
|  Ann Sheridan  | … |  Maxine Chadwick   |
|  Pat O'Brien  | … |  Roy Chadwick   |
|  Johnnie Davis  | … |  Jeff Hardy   |
|  Ronald Reagan  | … |  Pat Dunn   |
|  Emma Dunn  | … |  Ma Hardy   |
|  Granville Bates  | … |  Pop Hardy   |
|  James Stephenson  | … |  professori Landis   |
|  Hobart Cavanaugh  | … |  Mr. Jordan   |
|  Elisabeth Risdon  | … |  Mrs. Jordan   |
|  Elizabeth Risdon  | … |  Mrs. Jordan   |
|  Dennis Moore  | … |  Abby Pitts   |
|  Rosella Towne  | … |  Panthea   |
|  May Boley  | … |  Mrs. Krinkenheim   |
|  Harry Barris  | … |  Louie   |
|  Candy Candido  | … |  Spec   |
|  William B. Davidson  | … |  Mr. Alvey   |
Lähde:
Aiheesta muualla

Cowboy from Brooklyn Internet Movie Databasessa (englanniksi)
Christopher Ewart-Biggs

Christopher Thomas Ewart Ewart-Biggs (5. elokuuta 1921 – 21. heinäkuuta 1976) oli Britannian suurlähettiläs Irlannin tasavallassa, kirjailija ja ulkoministeriön yhteyshenkilö MI6:n kanssa. Väliaikainen IRA murhasi hänet Dublinissa vuonna 1976.
Ewart-Biggsin leski Janesta tuli Yhdistyneen kuningaskunnan ylähuoneen elinikäiseksi pääriksi, ja hän kampanjoi anglo-irlantilaisten suhteiden parantamisen puolesta ja perusti Christopher Ewart-Biggsin muistopalkinnon kirjallisuudelle.
Tausta

Christopher Thomas Ewart-Biggs syntyi Kentissä Thanetin piirikunnassa kapteeni Henry Ewart-Biggsin ja hänen vaimonsa Mollie Bricen perheeseen. Hän opiskeli Wellington Collagessa ja Oxfordin University Collegessa. Ewart-Biggs osallistui toiseen maailmansotaan Britannian armeijan Royal West Kent Regimentissä. Hän menetti oikean silmänsä vuoden 1942 El Alameinin taistelussa, ja käytti sen jälkeen savulasista monokkelia keinotekoisena silmän päällä.
Ewart-Biggs liittyi ulkoministeriön palvelukseen vuonna 1949 työskennellen Libanonissa, Qatarissa ja Algeriassa, sekä Manilaassa, Brysselissä ja Pariisissa.
Ewart-Biggs kuului Order of St Michael and St George -kunniaritarikuntaan ja oli Brittiläisen imperiumin ritarikunnan upseeri (OBE). [lähde? ]
Kuolema

Ewart-Biggs oli 55-vuotias, kun IRA murhasi hänet maamiinalla 21. heinäkuuta 1976.
Hän oli pyrkinyt varatumaan IRA:n hyökkäyksiin muuttamalla kulkemiaan reittejä useita kertoja viikossa. Kotikatunsa ja päätien risteyksessä suuntia oli kuitenkin vain kaksi, oikea ja vasen, joista Ewart-Biggs valitsi 21. heinäkuuta oikean ja astui noin 140 metrin päähän viritettyyn maamiinaan. Miina-ansan arvioitiin myöhemmin pitäneen sisällään satoja kiloja räjähteitä. Räjähdyksessä kuoli lisäksi ajoneuvon matkustajana ollut virkamies Judith Cooke. Kuljettaja Brian O'Driscoll ja kolmas matkustaja Brian Cubbon, tuolloinen korkein Pohjois-Irlannissa palvellut virkamies loukkaantuivat, mutta säilyivät hengissä. [lähde? ]
Murhaajan etsinnät

Irlannin hallitus käynnisti muthaajien etsinnät, joihin osallistui 4 000 Gardaían poliisia ja 2 000 sotilasta. Taoiseach Liam Cosgrave ja Britannian pääministeri James Callaghan tuomitsivat salamurhan. Etsinnöissä pidätettiin 13 IRA:n epäiltyä jäsentä, mutta ketään ei saatu tuomittua Ewart-Biggsin muhasta.
Vuonna 2006 julkistettiin Foreign and Commonwealth Officen asiakirjoja, joissa kävi ilmi, että Garda Síochána oli tunnistanut yhden murhatutkintaan liittyneen sormenjäljen IRA:n jäsen Martin Taylorille kuuluneeksi. Tayloria on epäilty aseiden salakuljettamisesta Yhdysvalloista.
Käännös suomeksi
Vartiovuori

Vartiovuori (ruots. Vårdberget) voi tarkoittaa seuraavia asioita Turussa:
II kaupunginosa, josta käytetään myös nimeä Vartiovuori
Vartiovuorenmäki, mäki tuossa kaupunginosassa.
Nimen muita merkityksiä

3776 Vartiovuori, asteroidi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vartiovuori”, voi hakea sivunnimihaulla, laajalla sivunnimihaulla tai tekstihaulla.
Christopher Egan

Chris Egan vuonna 2008.
Christopher Andrew Egan (s. 29. kesäkuuta 1984 Sydney) on australialainen näyttelijä, joka tunnetaan muun muassa Nick Smithin roolista australialaisessa saippuasarjassa Home and Away.
Egan muutti Los Angelesiin vuonna 2003. Hän on harjoitellut näyttelemisen ohella myös tanssia ja laulamista.
Filmografia > Elokuvat

Eragon (2006) ... Roran
Virgin Territory (2007) ... Dioneo
Resident Evil: Tuho (2007) ... Mikey
Crush (2009) ... Julian
Rakkauskirjeitä Julialle (2010) ... Charlie
Filmografia > Televisiosarjat

Home and Away (2000–2003) ... Nick Smith
Home and Away: Salaisuudet ja kaupunki (2002) ... Nick Smith
Keisari (2005) ... Agrippa
Everwood (2006) ... Nick Bennett
Alpha Male (2006) ... Felix Methusulahh
Kadotettu (2006) ... Ben Wilson
Kings (2009) ... David Shepherd
Dominion (2014–) ... Alex Lannon
Aiheesta muualla

Christopher Egan Internet Movie Databasessa. (englanniksi)
Utvängstorpin piiri

| Utvängstorpin piiri |
| --- | --- |
 Utvängstorpin kirkko
 fiUtvängstorpin piiri 
 58°02′24″N, 13°52′23″E 
Valtio:   Ruotsi
Maakunta:  Länsi-Götanmaa
Lääni:  Jönköpingin lääni
Kunta:  Mullsjön kunta
Piirikoodi:  107195
Väestö
Väkiluku (2022):  85 
Utvängstorpin piiri (ruots. Utvängstorps distrikt) sijaitsee Mullsjön kunnassa Ruotsissa. Sen väkiluku on 85  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Mullsjön kunnan piirit
Creswell (Oregon)

| Creswell |
| --- | --- |
 Creswellin kaupungintalo
 Creswellin sijainti Lanen piirikunnassa ja Oregonissa.
 Creswell
 Koordinaatit: 43°55′5″N, 123°1′17″W 
Valtio:  Yhdysvallat
Osavaltio:  Oregon
Piirikunta:  Lanen piirikunta
Pinta-ala:  
 – Maa:  4,4 km²
Väkiluku (2020):  5 684
 
 www.ci.creswell.or.us 
Infobox OKVirheellinen NIMI-arvo: 
Creswell on kaupunki Oregonissa Yhdysvalloissa. Siellä on noin 5 700 asukasta, ja se on Eugenen ja Springfieldin nukkumalähiö maatalousalueen keskellä.
Creswell sijaitsee Willamettejoen laakson eteläosassa Interstate 5 -valtatien varrella Eugenen ja Cottage Groven välissä. Creswellillä on pieni liikekeskusta, jossa on muutama isompi kauppa sekä pari ostoskatua, ja sitä ympäröi useampi asuinalue. Kaupungin ympärillä on puolestaan maanviljelyalueita.
Eurooppalaiset ja amerikkalaiset uudisasukkaat saapuivat 1850-luvun puolivälissä Willamettenlaaksoon, ja sinne kasvoi pian useampia pieniä asutuskeskuksia. Creswell muodostui nykyisen Cloverdalen paikalle. Asukkaat muuttivat sieltä kuitenkin muutamia kilometrejä länteen, kun Oregonin ja Kalifornian välisen rautatien linjaus paljastui. Rautatie saapui 1871, ja kaksi vuotta myöhemmin paikkakunta nimettiin ylipostimestari John Creswellin mukaan.
Creswell kasvoi tasaisesti 1870-luvulta vuoteen 1909, jolloin siellä oli 500 asukasta. Paikkakunnan ensimmäinen kirkko rakennettiin 1873 ja koulu 1874. Yrittäjä A. C. Bohnrstedt muutti Creswelliin vuonna 1909 ja alkoi kehittää alueen maataloutta. Hän perusti muun muassa ison hedelmätarhan. Se houkutteli paikkakunnalle asukkaita, ja vuoden 1909 asukasluku kasvoi peräti 35 prosenttia. Creswellin toinen nopea asukaslukun kasvukausi tapahtui toisen maailmansodan jälkeen.
Creswell on 1970-luvun jälkeen kehittynyt nukkumalähiöksi, jossa asuinkustannukset ovat huomattavasti pienemmät kuin Eugenen ja Springfieldin suurkaupunkialueella. Creswell onkin kasvanut tasaisesti, ja sen asukasluku on kasvanut nopeampaa kuin muissa osissa Lanen piirikuntaa. Väestönkasvu oli vuosien 1970 ja 2005 välillä noin 3,9 prosenttia vuodessa. Vuoden 2020 väestönlaskennan mukaan Creswellin asukasluku oli 5 684.
Aiheesta muualla

Kuvia tai muita tiedostoja aiheesta Creswell (Oregon) Wikimedia Commonsissa
Kaupungin kotisivut (englanniksi)